Μάρτιν Χέρμανσον

Ο Μάρτιν Χέρμανσον (γεννήθηκε στις 16 Σεπτεμβρίου 1994) είναι Ισλανδός επαγγελματίας καλαθοσφαιριστής για τη Βαλένθια Μπάσκετ της 1ης Ισπανίας . Επίσης εκπροσωπεί διεθνώς την εθνική ομάδα καλαθοσφαίρισης της Ισλανδίας με την οποία συμμετείχε στο Ευρωπαϊκά Πρωταθλήματα Καλαθοσφαίρισης του 2015 και του 2017 . Το 2019, ο Μάρτιν ανακηρύχθηκε Ισλανδός Καλαθοσφαιριστής της Χρονιάς για τέταρτη συνεχή χρονιά.

 Ο Μάρτιν ξεκίνησε την σταδιοδρομία του στην ανώτερη ομάδα της ΚΡ σε ηλικία 15 ετών. Με την ΚΡ, κέρδισε δύο φορές το ισλανδικό πρωτάθλημα, το 2011 και το 2014. Το 2014 ανακηρύχθηκε ο καλύτερος εγχώριος παίκτης της χρονιάς, ο Πολυτιμότερος Παίχτης (MVP) των Πλέι Οφ και ο Νεαρός Παίκτης της Χρονιάς, ενώ επιλέχθηκε και στην πρώτη εγχώρια ομάδα . Στις 17 Μαΐου 2017, επιλέχθηκε για την πρώτη ομάδα της 2ης Γαλλίας και ήταν ο δεύτερος στο βραβείο του πολυτιμότερου παίκτη. Μεταπήδησε στην Σαμπάν Σαλόν-Ρεμ Μπασκέτ της 1ης Γαλλίας για την περίοδο 2017–18 . Στις 29 Ιουνίου 2018, ο Μάρτιν υπέγραψε με την Άλμπα Βερολίνου της 1ης Γερμανίας . Στις 7 Νοεμβρίου, τραυματίστηκε στον αστράγαλο στη νίκη της Άλμπα με 106–101 επί της Τοφάς στο EuroCup και αναμενόταν να χάσει 6 εβδομάδες. Επέστρεψε από τον τραυματισμό στις 27 Δεκεμβρίου, σημειώνοντας ένα παιχνίδι 19 πόντων σε μόλις 20 λεπτά, στη νίκη της Άλμπα με 108–96 επί της Γκίσεν 46ερς . Στις 22 Ιανουαρίου 2019, ο Μάρτιν σημείωσε 17 συνεχόμενους πόντους στην τρίτη περίοδο απέναντι στη Ρίτας Βίλνιους στο EuroCup, βοηθώντας την Άλμπα να μειώσει το προβάδισμα από 21 πόντους σε 4 πόντους. Πέτυχε 20 από τους 25 πόντους του στο δεύτερο ημίχρονο, συμπεριλαμβανομένων τριών ελεύθερων βολών με 0,9 δευτερόλεπτα να απομένουν που έδωσαν στην Άλμπα μία νίκη με 87–85. Στις 17 Φεβρουαρίου, είχε 6 πόντους και 6 ασίστ στην ήττα της Άλμπα με 82–83 από την Μπρόζε Μπάμπεργκ στον Τελικό του Κυπέλλου Γερμανίας . Τον Ιούνιο του 2019, ο Μάρτιν και η Άλμπα έχασαν από την Μπάγερν Μονάχου στους τελικούς της 1ης Γερμανίας με 0–3. Τον Δεκέμβριο του 2019, ο Μάρτιν ανακηρύχθηκε Ισλανδός Καλαθοσφαιριστής της Χρονιάς για τέταρτη συνεχόμενη χρονιά. Τερμάτισε δεύτερος στην ψηφοφορία για τον Ισλανδό αθλητή της χρονιάς . Στις 17 Ιανουαρίου 2020, σημείωσε 6 από τους 13 πόντους του στην παράταση σε μία νίκη επί του Ερυθρού Αστέρα Βελιγραδίου . Στις 17 Φεβρουαρίου 2020, ηγήθηκε όλων των σκόρερ με 20 πόντους στη νίκη της Άλμπα με 89–67 έναντι της ΕΒΕ Μπάσκετς Όλντενμπουργκ στον τελικό του Κυπέλλου Γερμανίας . Στις 28 Ιουνίου 2020, ο Μάρτιν κατέκτηε το Πρωτάθλημα της 1ης Γερμανίας με την Άλμπα Βερολίνου. Στις 9 Ιουλίου 2020, υπέγραψε με τη Βαλένθια της 1ης Ισπανίας . Στις 16 Δεκεμβρίου, ο Μάρτιν ονομάστηκε Ισλανδός Καλαθοσφαιριστής της Χρονιάς για πέμπτη συνεχόμενη χρονιά. Ο Μάρτιν έκανε την πρώτη εμφάνισή του με την εθνική ομάδα της Ισλανδίας κατά τη διάρκεια των Αγώνων του 2013 των Μικρών Χωρών της Ευρώπης όπου η ομάδα τερμάτισε τρίτη. Με την Ισλανδία συμμετείχε στα Ευρωπαϊκά Πρωταθλήματα Καλαθοσφαίρισης του 2015 και του 2017 . Στις 10 Αυγούστου 2019, ο Μάρτιν σημείωσε το νικητήριο καλάθι του αγώνα με 0,7 δευτερόλεπτα να απομένουν στη νίκη της Ισλανδίας με 83–82 επί της Ελβετίας στα προκριματικά του Ευρωπαϊκού Πρωταθλήματος Καλαθοσφαίρισης του 2021 . 20 δευτερόλεπτα νωρίτερα είχε επίσης δώσει προσωρινά το προβάδισμα στην Ισλανδία με ένα δύσκολο σουτ απέναντι στον Ελβετό Κλιντ Καπέλα στη λήξη του ρολογιού. Ο Μάρτιν είναι γιος του πρώην παίκτη της εθνικής Ισλανδίας Χέρμαν Χάουκσον . Το Μάρτιν: μία ιστορία από το Βέρστουμπα είναι ένα ντοκιμαντέρ του 2017 από τον Μπιάτουρ Σίγκουρντσον για τη ζωή και την μπασκετική καριέρα του Μάρτιν. Ο Μάρτιν Χέρμανσον στο bbl.de Ο Μάρτιν Χέρμανσον στο euroleague.net Ο Μάρτιν Χέρμανσον στο lnb.fr Μάρτιν Χέρμανσον στο Instagram